# Hva vet appene våre om oss?

Mange apper og digitale tjenester samler inn informasjon om brukerne sine – ofte mer enn vi tror. I denne aktiviteten skal du utforske én app du bruker ofte og undersøke hva den faktisk vet om deg, hvilke data den samler inn, og hva du kan gjøre for å beskytte personvernet ditt.

## **1: Velg en app eller tjeneste du bruker**

For eksempel Snapchat, TikTok, YouTube, Google, Spotify, Instagram, Discord, My AI, eller en skoleapp.

## **2: Undersøk personvernerklæringen eller innstillingene**

- Hvilken informasjon samler appen om deg?
- Hva bruker den informasjonen til?
- Har du kontroll over hva som lagres eller deles?
- Kan du be om innsyn eller slette data?

## **3: Svar på disse spørsmålene**

1. Hvilken app valgte du?
2. Hvilke typer informasjon samler den inn?
3. Hva sier appen at den bruker informasjonen til?
4. Var det noe som overrasket deg?
5. Hva kan du gjøre for å beskytte personvernet ditt?
6. Er dette en app du stoler på? Hvorfor / hvorfor ikke?

## **4: Del funnene i klassen og diskuter**

- Hvor mye vet appene egentlig om oss?
- Hvordan kan vi bli mer bevisste brukere av teknologi?
- Hva bør vi kreve av appene vi bruker – og av skolen vår?